SWAUM YA ASHURAA. 


Amesema Mtume (Swalla Allahu 'alayhi waaalihi 
wasallam): ((Funga ya siku ya 'Aashuraa, nataraji kutoka 
kwa Allaah Ayafute madhambi ya mwaka uliotangulia)) 
[Muslim]. 


Sababu Ya Kufunga Siku Ya 'Aashuraa 


Imepokelewa na Ibn 'Abbaas (Radhiya Allaahu 'anhuma) 
kasema: "Alielekea Mtume (Swalla Allahu 'alayhi 
waaalihi w sallam) Madiynah akawaona Mayahudi 
wanafunga siku ya 'Aashuraa, akasema: ((Nini hi1?)) 
(yaani kwa nini mnafunga?) Wakasema hu ni siku 
njema, hii ni siku Allah Aliyowaokoa Wana wa Israili 
kutokana na adui wao, na Muusa alifunga siku hii. 
Akasema (Mtume (Swalla Allahu 'alayhi waaalihi wa 
allam): 


((Mimi nina haki zaidi juu ya Mussa kuliko yinyi)). 
Akafunga siku hiyo na akaamrisha ifungwe" [Al- 
Bukhariy]. 


Ni vizuri mtu kufunga siku ya kabla yake vilevile 
ambayo ni mwezi 9 Muharram na asipojaaliwa basi 
anaweza kufunga na siku ya baada yake ambayo ni 
mwezi 11 Muharram. 

Kwa nini muislamu afunge hivyo? 


"Imepokelewa na Ibn 'Abbaas (Radhiya Allahu 'anhuma) 
kasema: "Alipofunga Mtume (Swalla Allahu 'alayhi wa 
aalihi wa sallam) siku ya 'Aashuraa na akaamrisha 
ifungwe wakasema: Ewe Mtume wa Allah, hii ni siku 
wanayoitukuza Mayahudi na Manaswara. Akasema 
Mtume (Swalla Allahu 'alayhi waaalihi wasallam): 
((Ikifika mwakani In shaa Allaah tutafunga siku ya tisa 
pia)). Akasema (Ibn 'Abbaas) haukufika mwaka uliofuata 
ila alifariki Mtume (Swalla Allaahu 'alayhi wa aalihi wa 
sallam) [Muslim]”. 


Hivyo ni vizuri muislamu afunge siku mbili ili 
kutofautiana na mayahudi ambao wanafunga siku moja 
tu. 

Allah atuwafikishe kuifunga funga hii na tusamehewe 
dhambi zetu. Allah ni mjuzi zaidi. 


